છેક સાંજે ભગતના ઘરની ખડકીની સાંકળ કદી ન ખખડી હોય એટલા જોરથી ખખડી. સુગંધી સાબુથી નાહીને ભગત બદામનો વાટકો ભરીને ઓસરીમાં ખાટલી પર ગોદડાંનો ગોટો વાળીને બનાવેલા તકિયા પર શરીર ટેકવીને એક એક બદામ નો આસ્વાદ માણી રહ્યા હતા. વરસો પહેલાં ભગત વિધુર થયેલા અને સંતાનો તો હતાં જ નહીં. ભગત પછી ભગતીના મારગે ચડી ગયેલા એટલે એકલા જ જીવન વિતાવતા. ઝમકુ જેવી ભગતાણીઓ ભગતનાં ‘ભજન’ સાંભળવા આવતી જતી!